An Solis o kolis (Pisonia alba Spanoghe; Ingles, lettuce tree) sarong tinanom na nagkakahoy. Ini namimidbid na gayo sa saiyang mga dahon na nagkokolor maraborab na giyaw nagsasaralak sa mapu'saw na berde. An mga dahon kaini, kun naggurang na may lakbang na naabot 6 na pulgada asin 12 pulgada man an laba, matitipanas an mga poro. Masanga asin malamuti an kahawakan kaini,  aboton an langkaw na anom na metro kun gurang na an pangangahoy. Ini  natural na nagturubo sa Indonesya, Malaysia, Thailand, Bietnam, Tsina, Australia. Ini kinukultibar man sa Indya asin sa Sri Lanka.